ดัชนีหุ้นวันที่ 25 ม.ค.ภาคเช้าปิดบวก 2.42 จุด
ตลาดหุ้นภาคเช้า ปิดตลาดที่ระดับ 966.10 จุด เพิ่มขึ้น 2.42 จุด มูลค่าการซื้อขาย 20,763 ล้านบาท
25 ม.ค. 2554

ตลาดหุ้นภาคเช้า ปิดตลาดที่ระดับ 966.10 จุด เพิ่มขึ้น 2.42 จุด มูลค่าการซื้อขาย 20,763 ล้านบาท 
ตลาดหุ้นภาคเช้าของการซื้อขายในวันที่ 25 ม.ค. ดัชนีเปิด บวก ก็ตามแต่หลังจากนั้นปรับตัวลดลงจนแตะระดับต่ำสุดที่ 950.61 จุด และมีแรงซื้อกลับจนดัชนีกลับมาบวกและมาปิดตลาดภาคเช้าที่ระดับ 966.10 จุด เพิ่มขึ้น 2.42 จุด หรือ 0.25% มูลค่าการซื้อขาย 20,763 ล้านบาท 
บล.คันทรี่ กรุ๊ป  ระบุว่า ตลาดหุ้นต่างประเทศปรับตัวบวก จากตัวเลขความเชื่อมั่นต่อภาวะเศรษฐกิจของสหรัฐที่สูงขึ้น รวมถึงตัวเลขเศรษฐกิจของบางประเทศในยูโรโซนออกมาดี แสดงให้เห็นภาพในทางบวกมากขึ้น ได้ทำให้ตลาดหุ้นเอเชีย และไทยฟื้นตัว
สำหรับผู้ที่รอซื้อหุ้น หลังจากที่ขายออกไปก่อนหน้านี้แล้ว แม้ดูยังมีความเสี่ยง แต่เรามองเป็นโอกาสที่จะเข้าซื้อหุ้นไว้บางส่วน หรือจับหุ้นกลุ่มหลักๆ ที่ลงมามากเพื่อไปรอขายเมื่อตลาดหุ้นพลิกกลับ